Jóga a Füvészkertben
Főoldal > Jóga a Füvészkertben
2018. június 13. 18:00
ELTE Füvészkert (1083 Budapest, Illés u. 25.)
2018. június 13. 18:00 -
A BEAC-120 emlékév alkalmából az ELTE botanikus kertjében, a Füvészkertben tart jógaórát a BEAC. A 120 napüdvözlő gyakorlatból álló órára a Füvészkert nyitvatartási idején kívül, igazán pihentető környezetben várják az érdeklődőket, akiknek így különleges élményben lehet részük.
A napüdvözlet mindenki által végezhető gyakorlatsor, felfrissíti az egész test izomzatát, felgyorsítja a légzést és a szívverést anélkül, hogy fáradtságot vagy légszomjat idézne elő. Fejleszti az állóképességet, kitűnően ellazít és segít az ideális testsúly elérésében. Egy kör elvégzése átlagosan fél percet vesz igénybe, de a gyakorlat gyorsasága egyénenként változhat.
Kezdéskor Tölgyesi Írisz, a BEAC jógaoktatója segít megtanulni a gyakorlatsort, de az alábbi videóból előre is lehet készülni:
A programon mindenki saját felelősségére vehet részt, közelmúltban térd-, csukló- vagy gerincműtéten átesettek számára nem ajánljott! Ajánlott azonban a jógaszőnyeg és a laza sportruházat.
A programra előzetes regisztráció szükséges ezen az email címen, név, jegytípus, telefonszám megadásával 2018. június 6-ig.
Diák, ELTE-s dolgozó, ELTE Alumni tag – 1500 Ft
Külsős – 2500 Ft
Fizetési határidő: 2018. június 6.
Jegyvásárlás: a regisztrációt követően a BEAC Irodában (1117 Budapest, Bogdánfy Ödön utca 10., I. feljáró 2. em.) Nyitvatartás: hétfő – péntek 08:30–16:30. A fizetés átutalással is történhet, ezt azonban jelezni kell a regisztrációs email-ben, majd a bizonylatot be kell mutatni. Az átutalással kapcsolatos további információk itt olvashatók.